امریکا قوشمه ایالتلری 55 ییل کیین کوباگه بویوک ایلچیسی تعیین قیلیب یوباره دی
کوبا بیلن امریکا قوشمه ایالتلری 1961 نچی ییل دیپلوماتیک مناسبت لرینی کیسیب قویگن ایدی. بیراق 55 ییل کیین امریکا قوشمه ایالتلری اوز بویوک ایلچیسینی تعیین قیلیب یوبارماقچی.
امریکا قوشمه ایالتلری نینگ دولت باشلیغی بارک اوباما شو حاضر کوباده گی بویوک ایلچی لیکده شارژدافیر اوله راق وظیفه بجریب تورگن دیلورانتیس جفری نی هاوانه بویوک ایلچیسی اوله راق کاندید بیردی.
دیلورانتیس، امریکا قوشمه ایالتلری بیلن کوبانینگ 2014 نچی ییل مناسبت لری نینگ توزه لیب کیتگن لیگی باعث ایککی اولکه بویوک ایلچی لیکلرینی آچگن لیگی نینگ آرتیدن امریکا قوشمه ایالتلری نینگ هاوانه بویوک ایلچی لیگیده شارژدافیر اوله راق تعیین بولیب بارگن ایدی.
امریکا قوشمه ایالتلری تشقی ایشلر وزیرلیگی نینگ تجربه لی دیپلومات لریدن بولگن دیلورانتیس بیر آلدینگی پیتلرده هم امریکانینگ بیرلشگن ملتلر تشکیلاتی دائمی نماینده لیگیده، بوگوتا بویوک ایلچی لیگیده و واشنگتن ده وزیرلیک مرکزیده تورلی وظیفه لر بجرگن دیر.
دیلورانتیس نینگ بویوک ایلچی بولیب تعیین ایتیلیشی اوچون سناتو تامانیدن قبول بولیب چیقیشی کیره ک.
ایککی اولکه مناسبتلری نینگ توزه لیش چوکاتیده بویوک ایلچی لیکلرینی آچیش و تجاری پروازلری نینگ قیته دن باشلش تصمیمی نی آلگن ایدیلر.
امریکا قوشمه ایالتلری اداره سی کوباگه قره ته بعضی بیر تحریم لرنی آزاد ایتگن ایدی.
اوباما مارچ آی جریانیده کوباگه باریب، 1928 نچی ییلدن بیری بو اولکه گه سفر اویوشتیرگن امریکا قوشمه ایالتلری نینگ ایلک دولت باشلیغی عنوانینی قولگه کیریتگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
